Products in Safavieh, Rugstudio, Nourison, Artistic Weavers, Brights, Blues, Rustic, 5x8 on Rug Studio
5x8 Rustic Blues Brights Artistic Weavers Nourison Rugstudio Safavieh
Safavieh, Rugstudio, Nourison, Artistic Weavers, Brights, Blues, Rustic, 5x8
Safavieh Marrakech Mrk751n Navy - Grey Area Rug
Safavieh Marrakech Mrk752n Navy - Ivory Area Rug Wat gebeur waarvan jy moet kennis dra – GEREFORMEERDE KERK KAMEELDRIFT
Predikant se program in hooftrekke.
Predikant se program in hooftrekke. 13 – 19 Januarie 2019
Huisbesoek op aanvraag deur die predikant, ouderling of diaken, kontak 082 7454117 of SMS of 012 819 1181 of ds@kameeldrift.co.za Die normale huisbesoekprogram gaan voort, maar bg is bedoel vir enigeen wat ter enige tyd die predikant wil ontmoet.
Vandag: Eredienste; Genadeplaas
Maandag: Begrafnis; Studeerkamer; besoek nuwe intrekkers
Dinsdag: Studeerkamer; pastorale besoeke; Bybelstudie
Woensdag: Bybelstudie by Zambezi aftree-oord; besoek nuwe intrekkers
Donderdag: Studeerkamer; Pastorale besoeke
Jaarprogram 2019 (druk hier)
Jaarprogram 2018 (druk hier)
Kruger Wildtuin 2019
Geleentheid om in Laer-Sabie in die Wildtuin te kuier
Ons het geleentheid om in Laer Sabie gedurende die langnaweek van 14-16 Junie saam te kuier. ‘n Aantal eenhede is vir ons beskikbaar in ‘n groepbespreking wat Andeon-gemeente gemaak het. Dit is absoluut ‘n “first come first serve”geleentheid.
6x Kampeerplekke @ R360-00 per nag, dus R1077-00 vir die drie nagte
Hutte: Deel gesamentliks ablusie en kombuis; Lugversorger in eenheid
8x 2-enkelbed hutte @ R692-00 per nag, dus R2076-00 vir die 3 nagte
5x 4-enkelbedbed en 12 x 3-enkelbed hutte @ R757-00 per nag, dus R2271 vir 3 nagte
Bewaringsfooi is R93-00 per volwassene per dag, kinders onder 11 is R47-00 per dag.
As jy enigsins belangstel om die geleentheid by te woon, skryf jou naam op die lys in die portaal en maak doodseker dat ds Ben daarvan weet. Jy kan altyd later kanselleer en iemand in jou plek laat gaan as jy dalk nie kan gaan nie. Maar moenie uitmis nie …
Die meeste kerkleiers in Afrika het min tot geen opleiding. TOPIA (training of pastors in Africa) het besluit om deur opleiding kerkleiers in Afrika te dien. In 2004 is TOPIA begin en Johannes en Lizanne Aucamp is afgesonder om deur opleiding God en sy mense in Afrika te dien. Lizanne, Lourens (8) Arina (6) en Lizanné (4) gaan meestal saam. Terwyl Johannes die leiers oplei, is Lizanne mamma en juffrou vir die kinders.
TOPIA werk veral in die Suidelike Afrika streek en dien leiers of by kolleges of in die gemeenskappe waar hulle bly. TOPIA doen self opleiding en rus ander toe om te help om kerkleiers op te lei. So het ds Dreyer Potgieter en ds Giepie Van der Merwe in Mei kerkleiers in Malawi gaan toerus. Thinus Herman van Rooihuiskraal het leiers by Back to the Bible Mission in die Barberton-omgewing deur die boek Romeine begelei. Johannes Aucamp het by MET leiers uit verskeie lande begelei om in hulle onderskeie lande hulle kerke toe te rus om hulle gemeenskappe te dien.
Uitreikspanne word ook toegerus om kerkleiers op te lei. So is Pretoria-Annlin en Pretoria-Montanapoort se uitreikspan toegerus om kerkleiers in Mosambiek op te lei. Augustus en September was die Aucamps by Covenant College in Zambië om kerkleiers op te lei.
TOPIA se opleiding en opleidingsmateriaal is eenvoudig en op grondvlak leierskap gerig. Ons fokus veral op Bybelse dissipelskap, diensknegleiers kap en Bybelse waarhede teenoor Afrika en Westerse leuens.
Vir enige verdere inligting kyk gerus op www.topia.org.za of kontak vir Johannes Aucamp by 072 815 7375.
Hierdie dokument is nie ‘n belydenisskrif nie, maar ‘n getuienis oor wie ons as Gereformeerde Christene is. Dit is iets wat onsself kan gebruik om ander mense ook in te lig hieroor. Volg gerus die skakel of kliek op die skakel op ons webwerf.
GEBED VIR OUERS!
Here, laat my onthou dat dit U kind is hierdie wat vir ‘n rukkie aan my geleen is. Laat my geredelik waardeer en min blameer.Laat my luister en probeer begryp.Laat my verstandig wees wanneer ek vrae beantwoord en dubbel verstandig wanneer ek vrae vra.Laat my geduldig wees.Laat my lering gee en nie preek nie.Laat my regverdig wees in my houding.Laat my liefdevol wees.Laat my die lewe van hierdie kind reg hanteer.Laat my hom Vryheid gee om te dink, te leer en te groei.Dit is my voorreg om te sorg,te leer en te lei.Maar ek het geen reg om te oorheers, te verkleineer en te besit nie.Dit is U kind, Here.
Seën my en elkeen wat ‘n invloed op hom het,Sodat ons hom kan aanmoedig om alles te wees wat U wil hê hy moet wees.
ALMANAK 2019 BESTELLINGS
VIR DIE LIDMATE WAT BESTELLINGS GEPLAAS HET, DIE BOEK IS NOU BESKIKBAAR, KOM HAAL AF BY DIE KANTOOR. ONTHOU OM U GELD IN KOEVERT TE PLAAS MET BESKRYWING; ALMANAK 2019, U NAAM EN VAN: PLAAS ASB IN KOLLEKTESAK.
KOEKIES KOEKIES KOEKIES
Baie baie dankie aan ieder en elk wat gehelp het met bak, smeer en pak en natuurlik verkoop ook!
As daar mense is wat nog uitstaande koekieskuld het, vereffen dit asb dadelik sodat die projek afgesluit kan word.
1 Ton is gebak en verkoop…
Die opbrengs van hierdie projek gaan netso vir instansies of skole met sorgbehoewende kinders soos die Pretoria Skool vir Serebraalgestremdes, Nuwe Hoop-skool, Transvalia skool en Sonitus vir gehoorgestremdes en ook ander wat versoeke rig.
Is jy lus vir ‘n avontuur? Deputate Jeugsorg reël ‘n Bybelplasingstoer na Malawi! Kom kamp saam in Monkey Bay.
Inskrywingsvorm: Volg hierdie skakel om in te skryf vir die kamp: https://goo.gl/forms/H8Uc0FHTizNfdozU2
Wanneer? 23 Junie tot 4 Julie 2019
Wie kan gaan? Die kamp is vir hoërskoolleerders en studente van regoor die land. Daar is plek vir 150 mense om saam te gaan! Ons vertrek vanaf Gereformeerde Kerk Pretoria-Alkantrant.
Hoeveel kos dit? Die koste beloop R4000. Dit sluit jou kos, verblyf en vervoer in. Betaal R2000 deposito teen Februarie 2019 om jou plek te bespreek
Daar is nog resepteboeke beskikbaar teen R100.00 per boek. Die boekie is saamgestel deur die susters met hul heerlike wen resepte daarin! Kry jou boek by die Kantoor (Benita) na die diens of tydens kantoor ure, bring die R100.00 saam….
Voorskoolse Klas 2019 - aangebied deur!
Dankie aan die volgende wat die klas gaan waarneem die jaar.
Paula Blom, Thea Hewitt, Tilana Muller en Yolande Perreira
Julle is ‘n besonderse groep wat al ons lidmate se woelewaters neem terwyl hulle sonder enige steurings na die boodskap kan luister..
Hierdie pragtige kinders werk deur ‘n boek en daar is baie voorbereidings wat gemaak word, soos lesbeplannings en kreatiewe aktiwiteite, inkleur, kaartjies maak, soms word daar liedjies gesing en nog baie meer….ondersteun hulle deur jul kleuters vanaf 2 jaar tot 7 jaar te neem, sodat al hul moeite nie verniet is nie….
Dankie aan die volgende wat die katkisasie klassies gaan waarneem die jaar.
Graad 1 – Marica Loock Graad 6 – Ferdie Schoeman
Graad 2 – Yuverna Venter Graad 7 – Dicky Hamelink
Graad 3 – Marinda Brink Graad 8 – Carli Vorster
Graad 4 – Jacmar Brink Graad 9 – Adriaan Botha
Graad 5 – Marilize Mare Graad 10 – Kobus vd Merwe
Graad 11 – Theuns Coetzee
Katkisasie open 21 Januarie 2018!
Nuwe belydenisklas (Gr11) en hulle ouers ontmoet ds Ben in moederskamer na die opening